

 REPUBLIKA HRVATSKA

**ŠIBENSKO-KNINSKA ŽUPANIJA**

 

 **G R A D**  *Š I B E N I K*

**Upravni odjel za društvene djelatnosti**

Klasa: 601-02/17-01/01

Urbroj: 2182/01-05/1-17-1

Šibenik, 30. kolovoza 2017.

 **GRADONAČELNIK**

**Željko Burić, dr. med.**

 Predmet: Prijedlog zaključka o dodjeli sredstava po Javnom pozivu za

 podnošenje zahtjeva za ostvarivanje prava na sufinanciranje

 djelatnosti predškolskog odgoja i obrazovanja za dječje vrtiće

 drugih osnivača

**OBRAZLOŽENJE**

Gradsko vijeće Grada Šibenika, na 27. sjednici od 19. prosinca 2016. godine, donijelo je Program javnih potreba u predškolskom odgoju i obrazovanju Grada Šibenika za 2017. godinu .

 Sukladno navedenom redoviti program predškolskog odgoja u vrtićima drugih osnivača sufinancira se s mjesečnim iznosom po djetetu od 700,00 kn i to isključivo za djecu i roditelje s prijavljenim prebivalištem na području grada Šibenika.

Za ostvarivanje prava na sufinanciranje djelatnosti predškolskog odgoja i obrazovanja, dječji vrtići drugih osnivača dužni su se prijaviti na javni poziv Grada Šibenika u propisanoj formi te podnijeti svu potrebnu dokumentaciju kojim dokazuju ispunjavanje postavljenih kriterija.

 Slijedom navedenog, dana 3. srpnja 2017. godine objavljen je Javni poziv za podnošenje zahtjeva za ostvarivanje prava na sufinanciranje djelatnosti predškolskog odgoja i obrazovanja za dječje vrtiće drugih osnivača (u daljnjem tekstu: Javni poziv), te je rok za dostavu potrebne dokumentacije kojom vrtići dokazuju ispunjavanje postavljenih kriterija bio 28. srpnja 2017. godine.

Zahtjev za ostvarivanje prava na sufinanciranje djelatnosti predškolskog odgoja i obrazovanja dostavilo je pet dječjih vrtića drugih osnivača s područja grada Šibenikai to kako slijedi:

 1. Dječji vrtić Blažena Hozana Podružnica u Šibeniku ima kapacitet za 52 djece raspoređene u tri vrtićke skupine. U vrtiću se provodi 10 satni redoviti program.

 2. Dječji vrtić Sunce na području grada Šibenika ima kapacitet za 70 djece raspoređene u tri odgojne grupe. U vrtiću se provodi 10 satni redoviti program.

 3. Dječji vrtić Osmijeh na području grada Šibenika ima kapacitet za 201 dijete raspoređene u devet odgojnih grupa. U vrtiću se provodi 10 satni redoviti program.

 4. Dječji vrtić Brat Sunce na području grada Šibenika ima kapacitet za 71 dijete raspoređene u tri odgojne grupe. U vrtiću se provodi 10 satni redoviti program.

 5. Dječji vrtić Žižula na području grada Šibenika ima kapacitet za 328 djece raspoređene u 14 odgojnih grupa. U 5 vrtića se provodi 10 satni i 6 satni redoviti program.

Nakon provedene analize utvrđeno je da prijavljeni vrtići zadovoljavaju uvjete javnog poziva, te na temelju utvrđenih kriterija upisa predlaže se Gradonačelniku donošenje slijedećeg

**Z a k lj u č k a**

**o** **dodjeli sredstava** **po** **Javnom pozivu**

**za podnošenje zahtjeva za ostvarivanje prava na sufinanciranje djelatnosti predškolskog odgoja i obrazovanja za dječje vrtiće drugih osnivača**

1. Prihvaća se zahtjev za sufinanciranje dječjih vrtića u privatnom vlasništvu na području grada Šibenika:

a) Dječji vrtić Blažena Hozana Podružnica u Šibeniku za 33 djece

b) Dječji vrtić Sunce za 70 djece

c) Dječji vrtić Osmijeh za 166 djece

d) Dječji vrtić Brat Sunce za 62 djece

e) Dječji vrtić Žižula za 291 dijete

2. Vrtići iz točke 1. ovog zaključka samostalno utvrđuju kriterije i visinu sudjelovanja roditelja u cijeni njihovih programa.

3. Troškove predškolskog odgoja i naobrazbe djece u dječjim vrtićima iz članka 1. ovog zaključka Grad Šibenik će sufinancirati s iznosom od 700,00 kn mjesečno za upisano dijete prema navedenim upisnim kvotama za razdoblje od 1. rujna 2017. zaključno do 31. srpnja 2018. godine.

4. Sredstva za sufinanciranje u smislu točke 1. ovog Zaključka isplaćivat će se na teret razdjela 3 Upravni odjel za društvene djelatnosti, glava 3 Predškolski odgoj – vrtići grada Šibenika, Aktivnost: 15150103 Programi u predškolskim ustanovama Proračuna GradaŠibenika za 2017. godinu.

5. S vrtićima iz članka 1. ovog Zaključka bit će potpisani posebni ugovorikojima sereguliraju međusobna prava i obveze.

6. Danom donošenja ovog Zaključka zatvara se Javni poziv.

 PROČELNICA

 Mirjana Žurić, dipl. oec.